*"Læring med omtanke"*

Vi har som mål at ditt barn skal bli sett og akseptert for den de er. Skolen er forankret i en evangelisk kristen tro basert på Bibelen, men ditt barn trenger selvfølgelig ikke å være troende for å begynne på Vollan skole. Som foresatt er du og ditt barn hjertelig velkommen uansett hvilket ståsted eller livssyn dere har. Vi ønsker å ha tett kontakt med deg! Velkommen til å bli en del av en aktiv og fargerik skole fylt av mye liv, kreativitet og engasjement både blant elever, lærere og foreldre.

​

Den offentlige skolen er også bygget på humanistiske og kristne verdier, men de som startet Vollan skole hadde en visjon om at det kristne verdigrunnlaget skulle får større plass i skolehverdagen. Vårt skoletilbud har en tydelig kristen profil, men følger de samme læreplanene som i offentlig skole, og elevene blir vurdert i henhold til offentlige lover og forskrifter.

– Vi har utvidede årsplaner for KRLE-faget (kristendom, religion, livssyn og etikk), og jobber med synlighet av det kristne menneskesyn i andre fag. Derfor har vi noe som heter synlighets tillegg i flere fag. Det skal være synlig at vi er en kristen skole. I tillegg har vi en felles morgensamling hver uke, med fokus på den kristne troen, forklarer rektor Kjetil Lorentzen. Vollan skole er også godkjent som idrettsungdoms skole, hvor vi hver tredje uke har en hel dag med mange spennende aktiviteter. Filosofien vår er at aktive barn, lærer best!

​

*Vollan skole er den eneste private grunnskolen i Oppdal. Vi har samme krav til kvalitet som offentlig skole. Kort oppsummert finner du alt du kjenner fra den offentlige skolen, pluss litt til. Vollan skole bygger på kristne grunnverdier - og er ekstra opptatt av hver enkelt elev.*

*Skolen tilbyr undervisning på lik linje som i de kommunale skolene. Skolen følger de samme læreplanene som de offentlige skolene, og følger de samme reglene knyttet til standpunktkarakterer og gjennomføring eksamen.  
  
Vollan skole er grunnlagt på livssynsparagrafen og særskilt profil på idrett og aktivitet i friskoleloven. Dette gjør at skolen i tillegg til å levere god undervisning har ekstra fokus på det kristne verdigrunnlaget. Dette gjøres gjennom ord for dagen, kristendomsprosjekt og noen andre arrangementer med fokus på kristen tro. På skolen er det rom for å snakke om de store spørsmålene knyttet til livssyn og religion.  
  
Elevene på Vollan har ulikt forhold til tro og livssyn, og ingen skal diskrimineres fordi de ikke tror eller tror på noe annet enn kristendommen. På Vollan er alle like mye verdt uansett!*

*​*

**Skolens verdigrunnlag**

***Vollan skole hegner om den kristne kulturarven og vil fremme kristne grunnsannheter og bibelske verdier på tverrkirkelig grunn.***

**​**

Vi har alltid tid og plass til barnet ditt. Derfor har vi løpende inntak gjennom hele skoleåret, på alle klassetrinn fra 1. til 10. Skolen har ingen foreldrebetaling og samme rett til skoleskyss som i den offentlige skolen.

​

Nysgjerrig? Ta gjerne kontakt med oss for en prat og et skolebesøk.

​

Kjetil Lorentzen, rektor.